כשהורדתי אותו מהמדף במרכול לא הבנתי איך זה קרה שורה אחרי שורה השיר הזה פשוט התפורר לי בידיים נשארתי פתאום עם שיר-ללא-מילים אולי העטיפה היתה קרועה אולי היה בו איזה חור או שהיה פתוח מאחור המילים נשפכו לי על הרצפה התפזרו לאורך כל המעבר וליד דוכן המבצעים בהנחה מיוחדת לא רציתי לדרוך על מילים חיפשתי מטאטא לנקות ולא היה שם דבר שמתאים נדמה לי שהמצלול המתחרז היה פשוט ישן מדי והאני הדובר ידע רק לשתוק עכשיו אני בטוח  שתמיד צריך לבדוק את תאריך התפוגה ולקחת איתי משהו בשביל למחוק.